PATVIRTINTA

Dailės mokyklos direktoriaus

2020 m. sausio 30 d. įsakymu Nr. V-1-06

**KĖDAINIŲ DAILĖS MOKYKLOS** **2020 METŲ VEIKLOS PLANAS**

**I SKYRIUS**

**BENDROSIOS NUOSTATOS**

Dailės mokyklos 2020 m. veiklos planas parengtas vadovaujantis LR švietimo įstatymu, Valstybine švietimo 2013–2022 metų strategija, Neformaliojo vaikų švietimo koncepcija, Dailės mokyklos 2018−2022 m. strateginiu planu, 2019 m. veiklos programa, 2019−2020 m. m. ugdymo planu ir kitais norminiais dokumentais.

Kėdainių dailės mokykla yra neformaliojo ugdymo įstaiga, teikianti galimybę rajono vaikams, jaunimui ir suaugusiems lavinti dailės įgūdžius ir gebėjimus, savo veikla prisidedanti prie Kėdainių rajono ir Lietuvos kultūros ir dailės tradicijų puoselėjimo. Dailės mokykla vykdo formalųjį švietimą papildančio ugdymo (pradinio ir pagrindinio) programas ir neformaliojo švietimo (ankstyvojo, dailės dalykų, suaugusiųjų dailės ugdymo) programas. Dailės mokykloje dėstomi šie mokomieji dalykai: piešimas, tapyba, keramika, kompozicija, grafinis dizainas, dailėtyra, tekstilė, oda, kompiuterinė grafika. Mokymo formos: teorinės ir praktinės mokomosios pamokos, vasaros praktikos (plenerai), projektai, edukacinės programos, dalyvavimas konkursuose, parodose, ekskursijose.

Mokykloje dirba 9 mokytojai (be vadovų). Iš jų 3 mokytojai metodininkai, 4 vyresnieji mokytojai, 2 mokytojai. 1 mokytoja dirba antraeilėse pareigose. Direktorė ir pavaduotoja ugdymui turi dailės mokytojo metodininko kvalifikacinę kategoriją. Visi mokytojai yra įgiję aukštąjį pedagoginį išsilavinimą. Pedagogų amžiaus vidurkis – 47,1 metai.

Dailės mokykloje mokosi mokiniai iš Kėdainių miesto ir rajono mokyklų. 2019 m. rugsėjo 1 d. mokinių mokosi 413 (lyginant su 2018 m. rugsėjo 1 d. padidėjo 0,3 %). 1 paveikslėlyje pavaizduotas mokinių skaičius pagal ugdymo programas leidžia teigti, kad 2019 m. rugsėjo 1 d. mokinių skaičius padidėjo FŠPU pradinio ir pagrindinio ugdymo, NŠ suaugusiųjų ugdymo programoje, tačiau sumažėjo 21,1 % NŠ ankstyvojo dailės ugdymo programoje.

***1 pav. Mokinių skaičiaus pokytis pagal ugdymo programas***

2019 m. daugiausiai mokinių dailės mokykloje mokėsi iš ,,Ryto“ ir LSU ,,Aušros“ progimnazijų, lopšelio-darželio ,,Pasaka“ ir Šėtos SUC. Mokinių skaičius pateiktas 2 pav.

***2 pav. Mokinių skaičius pagal mokyklas 2019−2020 m. m. rugsėjo 1 d.***

2019 m. balandžio–gegužės mėnesiais vykdyta apklausa dėl dailės ugdymo kokybės ir poreikio lopšeliuose-darželiuose ,,Pasaka“, ,,Puriena“, ,,Aviliukas“, Josvainių ir Šėtos socialiniuose centruose ir Josvainių gimnazijoje. Apklausa parodė, kad dailės ugdymas šiose įstaigose reikalingas, tėvai patenkinti Dailės mokyklos teikiamomis paslaugomis. Nuo rugsėjo 1 d. ikimokyklinio ugdymo įstaigose ugdomi 126 mokiniai: ,,Pasakoje“ – 45, ,,Purienoje“ – 21, Josvainių socialiniame ir ugdymo centre toliau vykdoma ankstyvojo ugdymo programa – mokomi 7 vaikai, Šėtos socialiniame ugdymo centre – 30). Pradėjome bendradarbiauti su darželiu ,,Laimingi vaikai“ ir suformavome vieną ankstyvojo ugdymo grupę – 9 mokiniai.

Nuo 2018 m. rugsėjo 1 d., įvedus mokytojams etatinį darbo apmokėjimą ir mokyklai paskyrus tik 6,11 etato, 2019 m. rugsėjo 1 d. niekas nepasikeitė – mokyklai trūksta etatų ir ugdymo valandų. Todėl teko sumažinti ugdymo valandų skaičių ankstyvajam ugdymui. Taip pat sumažinome grupių skaičių Josvainių SUC (– 6 mokiniai), d.-l. ,,Puriena“ taip pat sumažėjo viena grupe (–13 mokinių. Džiugina faktas, kad mokinių skaičius nuo 2019 m. rugsėjo 1 d. išaugo iš Šviesiosios ir Akademijos gimnazijų (+ 6), padaugėjo suaugusiųjų narių skaičius (+15). Žiūrėti 3 pav.

***3 pav. Mokinių skaičius pagal mokyklas 2018 ir 2019 m. rugsėjo 1 d.***

Dailės mokykla kasmet išleidžia nemažai absolventų. 2019 m. mokyklą baigė 18 mokinių, 2019−2020 m. m. baigiamosiose klasėse mokosi 20 mokinių (4 pav.).

***4 pav. Dailės mokyklos mokinių ir absolventų skaičius***

5 pav. matome mokinių skaičiaus pokytį per 4 metus. Džiugu, kad 2019–2020 m. m. mokinių skaičius padidėjo FŠPU pagrindinio dailės ugdymo ir suaugusiųjų dailės ugdymo programose. Mokinių sumažėjo NŠ ankstyvojo dailės ugdymo programose dėl jau minėtos priežasties. Nuo 2018 m. rugsėjo 1 d. sustabdėme tikslinio ugdymo programos vykdymą ir vykdome 3 neformaliojo vaikų švietimo (dailės dalykai) programas: keramikos, akademinio piešimo ir kompiuterinės grafikos.

***5 pav. Mokinių skaičiaus pokytis pagal ugdymo programas***

Dailės mokykla įsikūrusi rekonstruotoje 17 a. pab. žydų vasarinėje sinagogoje. Mokykloje yra piešimo ir tapybos klasės, trys pradinio ugdymo mokiniams skirtos klasės, dailėtyros, tekstilės, keramikos, dizaino kabinetai. Mokykla aprūpinta veiklai reikalingu inventoriumi, mokymo ir techninėmis priemonėmis.

Kėdainių dailės mokyklos 2020 metų veiklos planą rengė mokyklos direktoriaus 2019 m. gruodžio 30 d. įsakymu Nr. V-1-55 sudaryta darbo grupė.

**II SKYRIUS**

**KĖDAINIŲ DAILĖS MOKYKLOS 2019 METŲ VEIKLOS IR UGDYMO ANALIZĖ**

Įgyvendinant 2019 m. mokyklos veiklos programą buvo iškelti tikslai: p**lėtoti neformaliojo dailės ugdymo programas ir efektyvinti ugdymo procesą; puoselėti kūrybiškumą ir bendražmogiškas vertybes; kurti patrauklią mokyklos aplinką.** Iškeltiems tikslams įgyvendinti buvo sudarytas veiklos planas, kuriame numatytos konkrečios priemonės, atsakingi vykdytojai, terminai, analizuoti metinės veiklos sėkmės kriterijai.

Įgyvendinant mokinių poreikius ir gebėjimus atitinkantį ugdymo turinį, vykdytos dailės ugdymo programos, pritaikytos ugdytinių poreikiams:

* Pradinio dailės formalųjį švietimą papildančio ugdymo programa, kodas 110200123;
* Pagrindinio dailės formalųjį švietimą papildančio ugdymo programa, kodas 110200124;
* Ankstyvojo dailės ugdymo programa, kodas 120200278;
* Suaugusiųjų dailės (piešimo-tapybos) ugdymo programa, kodas 221000099;
* Suaugusiųjų dailės (keramikos) ugdymo programa, kodas 221000100;
* Suaugusiųjų dailės (odos) ugdymo programa, kodas 221000311;
* Neformaliojo vaikų švietimo (kompiuterinė grafika) programa, kodas 120200761;
* Neformaliojo vaikų švietimo (akademinis piešimas) programa, kodas 120200760;
* Neformaliojo vaikų švietimo (keramika) programa, kodas 120200803 (nuo rugsėjo 1 d.).

Siekiant išsiaiškinti individualius mokinių poreikius ir sudaryti sąlygas jų saviraiškai, atlikta FŠPU pagrindinio dailės ugdymo mokinių apklausa dėl baigiamojo darbo pasirinkimo ir vykdytos tarpinės diplominių darbų peržiūros, kad būtų galima užtikrinti sėkmingą baigiamojo darbo įgyvendinimą. Baigiamojo darbo pasirinkimas matomas 6 pav.

***6 pav. Baigiamojo darbo pasirinkimas 2018−2019 m. m.***

2019 m. ieškota įvairių ugdymo būdų ir formų, siekta sumažinti ugdymosi problemų turinčių mokinių skaičių. Mokytojai diskutavo apie įvairesnes darbo pamokoje formas, mokinių amžiaus tarpsnių ypatumus ir šiuolaikinio jaunimo informacijos priėmimo formas. Organizuotos netradicinės pamokas parodų salėse, muziejų erdvėse. Mokiniai pamokų metu susipažino su muziejų ir parodų ekspozicijomis, ugdoma meninė kultūra, skatinama teigiama mokymosi motyvacija.

* Vasario 12 d. mokykloje vyko renginys, skirtas Lietuvos nepriklausomybės kovų 100-čiui paminėti, organizavo Vida Burbulienė.
* Vasario 13 d. dailės mokykloje vyko Užgavėnių šventė pradinio ugdymo mokiniams. Mokiniai gamino užgavėnių kaukes. Mokytojos Giedrė Nagreckienė, Eligija Venclovienė ir Inga Čičinskė, persirengusios žaviomis čigonėmis, vaišino mokinius blynais.
* Kovo 8 d. prisijungėme prie Pilietinės iniciatyvos ,,GYVASIS TAUTOS ŽIEDAS".

Žaismingai ir kūrybingai paminėjome vieną svarbiausių mūsų valstybės istorinių datų ‒ 29-ąsias Lietuvos Nepriklausomybės atkūrimo metines. GYVĄJĮ TAUTOS ŽIEDĄ formavome nuoširdžiai, su polėkiu ir gera nuotaika, drauge giedodami Lietuvos himną.

* Kovo 14 d. Daugiakultūriame centre vykusioje profesorius dr.  Remigijaus Venckaus

paskaitoje ir fotografijų parodos ,,Etiopijos kelias“ atidaryme dalyvavo pagrindinio ugdymo II a klasės mokiniai ir mokytojai Mindaugas Mažalis ir Jovita Buinevičienė.

* ,,Diena kitaip“ – balandžio 3 d. Mokytojai organizavo pradinio ir pagrindinio ugdymo

mokiniams orientacines varžybas po Kėdainių senamiestį. Kiekviena klasė gavo užduočių lapus. Reikėjo atsakyti į įvairius klausimus, išspręsti rebusus, pasitelkiant savo žinias, Morzės abėcėlę ar net Brailio raštą. Taip keliaudami nuo vieno objekto iki kito, susipažino su savo miesto architektūra, senamiesčiu, įžymiomis vietomis, įvykiais, datomis.

* Balandžio 4 d. pagrindinio ugdymo II ir III klasių mokiniai dalyvavo renginyje ir parodos

atidaryme ,,Per Atlantą: Lietuvos ir JAV draugystės amžius“ Janinos Monkutės-Marks muziejuje (mokytojai Mindaugas Mažalis, Evelina Knezevičienė, Jovita Buinevičienė).

* Balandžio 16 d. Kultūros centre vykusioje Vaido Juškos ir Marijos Burneikienės parodos

atidaryme ,,Fotografijos ir grafikos džiazas“ dalyvavo pagrindinio ugdymo I c ir II c klasių mokiniai ir mokytojai Mindaugas Mažalis ir Jovita Buinevičienė, mokyklos direktorė Vida Burbulienė.

* Balandžio 18 d. mokinių ir mokytojų išvyka į Vilnių. Aplankėme Katedros rūsius,

lipome į varpinės bokštą. Pasivaikščiodami jaukiomis Vilniaus senamiesčio gatvelėmis pasiekėme MMO muziejų. Jame edukacinį užsiėmimą vedė rašytoja Ilona Ežerinytė. Dar viena įdomi mūsų aplankyta vieta sostinėje ‒ TELIA nemuziejus.

* Gegužės 15‒16 d. organizavome ,,Draugo dieną“ dailės mokykloje. Dailės mokyklos

mokiniai į pamokas atsivedė savo draugus. Parodė jiems, kaip piešia, tapo, lipdo ir smagiai leidžia laiką.

* Birželio mėn. suaugusiųjų ugdymo mokiniai kartu su mokytoja Irina dalyvavo tapybos

plenere Skinderiškio dendrologiniame parke.

* Lapkričio 21 d. paskaitą ,,Kelionė laiku“ (laidojimo tradicijos Indonezijoje ir Peru) mokiniams ir suaugusiems skaitė direktorė Vida Burbulienė.

Metų pabaigoje subūrėme mokinius ir mokytojus kolektyviniam kūrybiniam procesui puošiant mokyklą Kalėdoms. Pradinio ir pagrindinio ugdymo mokiniai su klasių vadovais kūrė grupinius ir individualius kūrybinius darbus tema ,,Ledinės Kalėdos“, kuriais papuošėme mokyklą. Mokytojų komanda puošė mokyklos teritoriją. Taip ugdome mokinių ir mokytojų kūrybiškumą, bendravimo kultūrą, darbo grupėje įgūdžius.

Mokykloje kuriamos ir puoselėjamos tradicijos, organizuojami renginiai, kurie sutelkia bendruomenę, skatina pilietiškumą, draugiškumą, toleranciją. Tai Lietuvos Nepriklausomybės atkūrimo dienos paminėjimas, baigiamųjų darbų gynimas, Neformaliojo vaikų švietimo pažymėjimų įteikimo šventė absolventams, rugsėjo 1-osios šventė, kalėdinė mokyklos mokinių darbų paroda. Minint tarptautinę vaikų gynimo dieną organizavome renginį mokiniams, kurio metu įteikti 2018–2019 m. m. baigimo pažymėjimai, padėkos puikiai ir gerai besimokiusiems mokiniams, diplomai konkursų nugalėtojams ir dalyviams.

2019 m. siekta kryptingai tobulinti mokytojų kvalifikaciją ir gerosios darbo patirties sklaidą. Mokytojai ir mokyklos darbuotojai tobulino kvalifikaciją seminaruose. Įgytos žinios pagerino ugdymo procesą, mokytojų ir darbuotojų profesines kompetencijas ir bendravimo kultūrą. Vykdyta gerosios darbo patirties sklaida metodinėje grupėje. Mokytojai vedė autorinius seminarus, mokymus ir dalijosi patirtimi:

* Sausio 26 d. mokytoja metodininkė Inga Čičinskė dalyvavo seminare ,,Sagė – odos formavimas karštu būdu“, kuris vyko keramikos dienos centre Kaune;
* Vasario 8 d. direktoriaus pavaduotoja ugdymui, mokytoja metodininkė Jovita Buinevičienė dalyvavo seminare ,,Fotografinės manipuliacijos Adobe Photoshop programa“ Lietuvos mokinių neformaliojo švietimo centre (iš asmeninių lėšų);
* Vasario 19 d. mokyklos direktorė Vida Burbulienė dalyvavo informaciniame seminare ,,Tarptautinė savanorystė ir kitos ES programos ,,Erasmus+“ galimybės“, kuris vyko Kėdainiuose;
* Vasario 26 d. buhalterė Rima Valienė dalyvavo seminare ,,Duomenų pateikimas į viešojo sektoriaus apskaitos ir ataskaitų konsolidavimo informacinę sistemą (VSAKIS)“ Kėdainiuose;
* Vasario 28 d. mokytoja metodininkė Inga Čičinskė dalyvavo seminare ,,Meninio odos formavimo galimybės“ Kėdainiuose;
* Kovo 5 d. direktoriaus pavaduotojas ūkio ir bendriesiems reikalams Vilmantas Vilkevičius dalyvavo seminare ,,Viešųjų pirkimų organizavimo ir vykdymo geroji praktika: pirkimų vykdymo efektyvumo strategija – 2019 m.“ Kėdainiuose;
* Kovo 22 d. Mokytoja Eligija Venclovienė dalyvavo seminare ,,Dailės ugdymas mokykloje: ekslibrio kūrimas naudojant naujas grafikos technologija“, kuris vyko “ Lietuvos mokinių neformaliojo švietimo centre Vilniuje;
* Balandžio 9, 11, 19 d. mokytojas Mindaugas Mažalis Kauno r. švietimo centre išklausė Specialiosios pedagogikos ir specialiosios psichologijos kursus (iš asmeninių lėšų);
* Balandžio 15 d. mokyklos direktorė Vida Burbulienė ir direktoriaus pavaduotoja

ugdymui Jovita Buinevičienė dalyvavo renginyje ,,Lietuvos švietimo vadovų forumas“, organizuotame Šiuolaikinių inovacijų diegimo ir kompetencijų ugdymo centro;

* Balandžio 25 d. mokyklos vadovai ir mokytojai dalyvavo seminare ,,Praeities ir dabarties idėjų interpretacijos tapybos ir grafikos priemonėmis“ Šiaulių dailės mokykloje.
* Gegužės 4 d. mokyklos direktorė Vida Burbulienė ir mokytoja Evelina Knezevičienė dalyvavo gerosios patirties renginyje ,,Dailės ugdymo aktualijos. Tapyba naudojant netradicines medžiagas: pedagoginės patirties sklaida“ Mažeikiuose.
* Gegužės 4 d. mokyklos direktorė Vida Burbulienė dalyvavo 25-osios Lietuvos mokinių dailės olimpiados ,,Mano Lietuva: minime Pasaulio lietuvių metus“ vertinimo komisijos darbe Mažeikių Merkelio Račkausko gimnazijoje.
* Rugpjūčio 16 d. direktoriaus pavaduotoja ugdymui Jovita Buinevičienė dalyvavo

konsultacijoje Kaune ,,Mokytojų etatinio darbo užmokesčio įgyvendinimas“ neformalaus ugdymo įstaigoms;

* Rugpjūčio 27 d. mokyklos direktorė Vida Burbulienė ir direktoriaus pavaduotoja

ugdymui Jovita Buinevičienė dalyvavo respublikinėje savivaldybių švietimo konferencija ,,Socialinis teisingumas švietime - bendros pastangos dėl kiekvieno vaiko sėkmės!“ Kėdainiuose;

* Spalio 8 d. mokyklos buhalterė Rima Valienė dalyvavo seminare ,,Ruošiantis finansinių metų pabaigai viešojo sektoriaus subjektuose: 2019 m. teisės aktų pakeitimų apžvalga“ Kėdainiuose;
* Spalio 11 d. direktoriaus pavaduotoja ugdymui, mokytoja metodininkė Jovita Buinevičienė dalyvavo seminare ,,Makrofotografija“ Lietuvos mokinių neformaliojo švietimo centre (iš asmeninių lėšų);
* Lapkričio 6 d. direktoriaus pavaduotoja ugdymui Jovita Buinevičienė ir raštvedė Adelaida Cvilikienė dalyvavo seminare ,,Dokumentų valdymo reforma švietimo įstaigose: pasikeitimai nuo 2020 metų“ Kėdainių švietimo pagalbos tarnyboje;
* Lapkričio 14 d. mokyklos direktorė Vida Burbulienė dalyvavo mokymuose ,,Sprendimų įtakojimas nacionaliniu lygmeniu“ (projektas ,,NVO partnerystė galimybių kūrimui“, iš dalies finansuotas Europos regioninės plėtros fondo lėšomis);
* Gruodžio mėn. mokyklos direktorė Vida Burbulienė dalyvavo mokymuose ,,Kompetencijos tobulinimas DSS klausimais“.
* Mokytojai ir mokyklos vadovai dalyvavo rajono ir respublikos dailės olimpiados (direktorė Vida Burbulienė) ir konkursų vertinimo komisijų darbe.

2019 m. atestavosi 2 mokytojai: Eugenija Eimontaitė-Jermolajevienė ir Mindaugas Mažalis

įgijo neformaliojo švietimo (dailės) vyresniojo mokytojo kvalifikacinę kategoriją.

Skatinta mokytojų individuali kūryba:

* Kovo 7 d. Kėdainių kultūros centre atidaryta rajono dailės mokytojų kūrybinių darbų paroda ,,Nuo taško iki dėmės“, kurioje savo kūrybą pristatė mokytojos Vida Burbulienė ir Irina Dima.
* Jau tradicija tapusi mokytojų kūrybinių darbų paroda atidaryta rugsėjo 27 d. Kėdainių daugiakultūriame centre, skirta Dailės mokyklos 30-mečiui. Parodoje dalyvavo 9 mokyklos mokytojai, mokyklos direktorė Vida Burbulienė, direktoriaus pavaduotoja ugdymui Jovita Buinevičienė.

Kryptingai lavinome mokinių kūrybiškumą ir kompetencijas, skatinome mokinių individualumą.

* Vasario 6 d. organizavome 25-osios dailės olimpiados ,,Mano Lietuva: minime Pasaulio lietuvių metus“ mokyklos etapą. Dalyvauti 25-ios Lietuvos mokinių dailės olimpiados rajono etape išrinkti keturi mokiniai: Eglė Tamaševičiūtė, Martynas Zaleckas, Darija Justinavičiūtė, Gabrielė Budrytė. Eglė Tamaševičiūtė, rajoniniame etape užėmusi I vietą, dalyvavo respublikinėje dailės olimpiadoje Mažeikiuose, mokytoja Evelina Knezevičienė.
* Vasario 9 d. Kaune vyko profesoriaus A. Žmuidzinavičiaus piešimo olimpiada, kurioje dalyvavo Neformaliojo vaikų švietimo programos (akademinis piešimas) mokinė Gertrūda Juciūtė. Ją ruošė mokytoja Evelina Knezevičienė.
* **Gegužės 22 d. Kėdainių Mikalojaus Daukšos bibliotekos Vaikų ir jaunimo skyriuje atidaryta Dailės mokyklos absolvento Gyčio Baranausko kūrybinių darbų paroda.**
* Lapkričio 7 d. Kauno galerijoje „Ars et Mundus“ surengta autorinė Gyčio Baranausko darbų paroda.

Skatinome mokinius dalyvauti rajono, respublikos ir tarptautiniuose konkursuose:

* 2019 m. Lietuvos moksleivių liaudies dailės konkurso ,,Sidabro vainikėlis“ I etape dalyvavo 10 pagrindinio ugdymo mokinių, mokytojas Mindaugas Mažalis. Mokinės Gabrielės Budrytės keramikos darbai pateko į regioninę parodą.;
* Tarptautiniame FAI piešinių konkurse ,,Svajoju...skraidyti!“ dalyvavo pagrindinio ugdymo 10 mokinių, mokytoja Irina Dima, pradinio ugdymo 14 mokinių, mokytojos Inga Čičinskė ir Giedrė Nagreckienė. Tarp 60 parodos dalyvių - Aistė Juršaitė (9 m.), Tėja Sereikaitė (10 m.), Gabrielė Budrytė (15 m.). Paroda eksponuota Lietuvos aviacijos muziejuje, LR seime jungiamojoje galerijoje, M. Mažvydo nacionalinėje bibliotekoje.
* Kūrybinių erdvinių darbų konkurse ,,Užgavėnių kaukės“ (organizatorius kaimo turizmo sodyba ,,Gaja“) dalyvavo 11 mokinių, mokytoja Eligija Venclovienė. Mokinės Vaiva Lukošiūtė ir Neila Kišonaitė užėmė III vietas.
* Tarptautiniame vaikų ir jaunimo dailės miniatiūrų konkurse ,,Dialogai su gamta. Mano kraštas“ dalyvavo 40 mokinių, mokytojai Irina Dima, Eugenija Eimontaitė-Jermolajevienė, Eligija Venclovienė, Inga Čičinskė ir Giedrė Nagreckienė. Ema Patricija Vaitkutė (10 m.) laimėjo II vietą I amžiaus grupėje (mokytoja Giedrė Nagreckienė) , Saulė Palaitytė (12 m.) II vietą II amžiaus grupėje (mokytoja Irina Dima). Guostei Matulytei (11 m.) skirta nominacija už nuoširdumą ir įtaigumą, Aleksandrai Gudauskaitei (11 m.) nominacija už meninės kalbos įvaldymą, Emai Pavilonytei (13 m.) nominacija už įtaigų minimalizmą.
* Kėdainių rajono savivaldybės mokinių piešinių konkurse ,,Kėdainiai – 2030“ dalyvavo 7 mokiniai, mokytojos Eligija Venclovienė, Inga Čičinskė ir Giedrė Nagreckienė. Mokinė Deimantė Kasperavičiūtė (9 m.) iškovojo II vietą ( mokytoja Eligija Venclovienė). Visi dalyviai birželio 3 d. buvo pagerbti Kėdainių rajono savivaldybės mero, mokiniams įteiktos padėkos.
* Žurnalas BALTAS KAMBARYS ir Lietuvos švietimo istorijos muziejus organizavo Lietuvos mokinių dailės darbų konkursą ,,Pirmojo sąsiuvinio eskizai“. Konkursui pateikta 14 Martyno Zalecko kūrybinių darbų ir 13 Gyčio Baranausko darbų skaitmeninių vaizdų (mokytoja Jovita Buinevičienė). Abiejų mokinių darbai pateko į finalą (tarp 8 geriausiųjų). Konkurso laimėtoju tapo Gytis Baranauskas. Rugsėjo 29 d. Lietuvos švietimo muziejuje vyko konkurso ,,Pirmojo sąsiuvinio eskizai“ baigiamoji šventė. Autorinė Gyčio darbų paroda surengta Kauno galerijoje „Ars et Mundus“ nuo lapkričio 7 d. iki 20 d. Parodos atidaryme dalyvavo ir Gytį pasveikino mokyklos direktorė Vida Burbulienė ir mokytoja Eugenija Eimontaitė-Jermolajevienė.
* Lietuvos automobilių kelių direkcijos prie susisiekimo ministerijos organizuotame piešinių konkurse ,,Saugus eismas kelyje“ dalyvavo Kėdainių dailės mokyklos pradinio ugdymo 9 mokiniai iš Josvainių gimnazijos, mokytoja Inga Čičinskė.
* VII tarptautiniame grafinės miniatiūros konkurse 2019 dalyvavo 25 mokiniai, mokytojos Inga Čičinskė, Giedrė Nagreckienė, Eligija Venclovienė. Simona Stašinskaitė (10 m.) užėmė I vietą, Neila Kišonaitė (12 m.) – III vietą (mokytoja Inga Čičinskė) A grupėje (8–12 metų). Paskatinamasis apdovanojimas skirtas Arinai Andreikinai (12 m.) (mokytoja Inga Čičinskė) ir Gabrielei Ramonaitei (10 m.) (mokytoja Eligija Venclovienė);
* Nacionaliniame mokinių meninės kūrybos darbų konkurse, skirtame UNESCO pasaulio pavaeldo Lietuvoje metams, ,,Kelionė laiku – atgimusi Vilniaus istorija“ dalyvavo 8 pradinio ugdymo III-ios klasės mokiniai, mokytoja Eugenija Eimontaitė-Jermolajevienė.
* Janinos Monkutės Marks muziejaus-galerijos organizuotame Kalėdinio - Naujametinio atviruko konkurse dalyvavo 27 mokiniai, mokytojos Eugenija Eimontaitė-Jermolajevienė, Eligija Venclovienė, Asta Fedaravičiūtė-Jasiūnė. Deimanto Ūso (10 m.) atvirukas (mokytoja Eugenija Eimontaitė-Jermolajevienė) tapo laimėtoju. Mokinių Enrikos Dagytės (13 m.) atvirukas pelnė III vietą, Ugnei Balandytei (9 m.) ir Austėjai Glinskaitei (8 m.) skirti paskatinamieji prizai.
* Kėdainių dekanato organizuota religinio meno šventėje-konkurse ,,Angelų sodas“ dalyvavo 25 mokiniai, mokytojos Eugenija Eimontaitė-Jermolajevienė, Eligija Venclovienė.

Kėdainių rajono savivaldybės gabių mokinių rėmimo fondui teikta apdovanoti 9 mokiniai, kurie 2018**–**2019 m. m. laimėjo respublikos ir tarptautiniuose konkursuose prizines vietas.

|  |  |  |  |  |  |  |
| --- | --- | --- | --- | --- | --- | --- |
| **Eil. Nr.** | **Konkurso**  **pavadinimas** | **Mokinio**  **vardas, pavardė** | **Mokytojo vardas, pavardė;**  **dėstomas dalykas** | **Laimėjimas** | | |
| **Rajoninis etapas** | **Respublik. etapas** | **Tarptaut. etapas** |
|  | VI-asis tarptautinis grafinės miniatiūros konkursas | Rusnė Grigaitytė | Inga Čičinskė,  grafinė kompozicija |  |  | **I vieta** |
|  | III-iasis respublikinis piešimo konkursas ,,Štrichas“ | Paula Šabūnaitė | Evelina Knezevičienė,  Piešimas |  | **I vieta**  **B grupė (12‒15 m.)** |  |
|  | III-iasis respublikinis piešimo konkursas ,,Štrichas“ | Tėja Sereikaitė | Inga Čičinskė,  Plastinė raiška |  | **I vieta**  **A grupė (7‒11 m.)** |  |
|  | III-iasis respublikinis piešimo konkursas ,,Štrichas“ | Gabrielė Ramonaitė | Eligija Venclovienė,  Plastinė raiška |  | **I vieta**  **A grupė (7‒11 m.)** |  |
|  | III-iasis respublikinis piešimo konkursas ,,Štrichas“ | Aili Gudačiauskaitė | Inga Čičinskė,  Plastinė raiška |  | **II vieta**  **A grupė (7‒11 m.)** |  |
|  | 25-oji Lietuvos mokinių dailės olimpiada | Eglė Tamaševičiūtė | Evelina Knezevičienė,  Piešimas | **I vieta** | Dalyvis |  |
|  | Tarptautinis vaikų ir jaunimo dailės miniatiūrų konkursas ,,Dialogai su gamta. Mano kraštas“. | Ema Patricija Vaitkutė, | Giedrė Nagreckienė  Grafinė raiška |  |  | **II vieta**  **6‒10 m. amžiaus grupėje** |
|  | Tarptautinis vaikų ir jaunimo dailės miniatiūrų konkursas ,,Dialogai su gamta. Mano kraštas“. | Saulė Palaitytė, | Irina Dima  Tapyba |  |  | **II vieta**  **11‒14 m. amžiaus grupėje** |
|  | Respublikinis dailės darbų konkursas ,,Pirmojo sąsiuvinio eskizai“. | Gytis Baranauskas |  |  | Pagrindinio prizo – autorinės parodos Kauno galerijoje – laimėtojas. |  |

Džiugu, kas Kėdainių rajono savivaldybės administracijos direktoriaus 2019 m. gegužės 24 d. įsakymu Nr. AD-1-608, gabių mokinių pagerbimo šventėje birželio 1 d. buvo apdovanoti visi mokiniai ir juos ruošę mokytojai. Dailės mokyklos direktorė Vida Burbulienė paskatino mokinius ir mokytojus dovanomis. Tokiu būdu didinama mokinių ir mokytojų motyvacija, pasididžiavimo pasiekimais ir mokykla jausmas.

2019 m. surengtos parodos mokyklos ,,Mini“ galerijoje:

* Neformaliojo suaugusiųjų švietimo ir tęstinio mokymosi programos ,,Kompozicijos ir grafikos kūrybinės dirbtuvės“ dalyvių sukurtų grafikos darbų paroda, iki 2019-01-24;
* Dailės mokyklos pagrindinio ugdymo mokinių I pusmečio darbų paroda, 2019-01-24;
* Dailės mokyklos pradinio ugdymo mokinių I pusmečio darbų paroda, 2019-02-26;
* Dailės mokyklos mokinių kūrybinių darbų paroda ,,Tema“, 2019 m. balandžio mėn.
* Suaugusiųjų dailės ugdymo tapybos, keramikos ir odos kūrybinių darbų paroda, 2019- 05-06;
* Kėdainių dailės mokyklos absolventų diplominių darbų paroda, 2019-05-21;
* Kėdainių dailės mokyklos absolventų diplominių darbų paroda, skirta mokyklos 30-mečiui paminėti, (darbai iš fondų) 2019-09-27;
* Aistės Kanapeckaitės-Čerenkovienės kūrybinių darbų paroda, 2019-11-14;
* Neformaliojo suaugusiųjų švietimo ir tęstinio mokymosi programos ,,Originalių papuošalų kūrybinės dirbtuvės“ dalyvių sukurtų papuošalų paroda, 2019-11-26;
* Dailės mokyklos mokinių kūrybinių darbų paroda ,,Ledinės kalėdos“, 2019-12-11.

Parodos mokyklos edukacinėse erdvėse sėkmingai naudojamos bendruomenės informavimui apie ugdymo procesą:

* Paroda, skirta Nepriklausomybės kovų 100-mečiui: Lietuvos valstybei, Lietuvos laisvei

ir nepriklausomybei, Lietuvos laisvės gynėjams (darbai iš fondų), 2019 m. vasario, kovo mėn.

* Pagrindinio ugdymo grafinio dizaino darbų paroda ,,Koliažas“, mokytoja Eugenija Eimontaitė-Jermolajevienė, 2019-03-04;
* Ankstyvojo ugdymo mokinių darbų paroda, mokytoja Eligija Venclovienė, 2019 m. gegužės mėn.;
* Kėdainių rajono savivaldybės vaikų vasaros poilsio ir užimtumo programos ,,Vasaros kūrybinės dirbtuvės“ veiklos pristatymo ir sukurtų darbų paroda, 2019-08-23;
* Kėdainių rajono savivaldybės vaikų vasaros poilsio ir užimtumo programos ,,Vasaros kūrybinės dirbtuvės“, vykdytos 2019-08-19−23, fotografijų paroda, 2019 m. rugsėjo mėn.;
* Pradinio ugdymo mokinių kūrybinių darbų paroda ,,Pasakų miškas“, mokytoja Inga Čičinskė, 2019 m. spalio−gruodžio mėn.;
* Pagrindinio ugdymo grafinio dizaino darbų paroda ,,Daiktas daikte“, mokytoja Eugenija Eimontaitė-Jermolajevienė, 2019 m. lapkritis, gruodis.

Mokinių ir mokytojų kūrybinių darbų parodos surengtos mieste bei rajone: Kėdainių r. savivaldybės Mikalojaus Daukšos viešosios bibliotekos filiale ,,Liepa“, viešbučio-restorano ,,Grėjaus namas“ konferencijų salėje, lopšeliuose-darželiuose ,,Pasaka“, ,,Puriena“, ,,Aviliukas“, Kėdainių r. Josvainių gimnazijoje, Josvainių ir Šėtos socialiniuose ir ugdymo centruose, Kėdainių kalbų mokykloje, Kėdainių šv. Juozapo bažnyčioje, Dotnuvos slaugos namuose, Daugiakultūriame centre, kavinėje ,,Kavamanija“, Kauno AVMI Kėdainių padalinyje, Kėdainių pagalbos šeimai centre, Kėdainių švietimo pagalbos tarnyboje, Kėdainių r. Gudžiūnų ambulatorijoje.

2019 m. rugsėjo 27 d. mokykla minėjo 30-ies metų jubiliejų, kuriam buvo aktyviai ruoštasi: mokytoja Giedrė Nagreckienė pagamino suvenyrus, Eugenija Eimontaitė-Jermolajevienė sukūrė plakatus parodoms ir kvietimus į renginį. Daugiakultūrio centro salę papuošė mokytojos Giedrė Nagreckienė ir Eligija Venclovienė. Padėkomis mokytojams rūpinosi direktorė Vida Burbulienė ir direktoriaus pavaduotoja ugdymui Jovita Buinevičienė. Šventinio renginio scenarijų ruošė ir renginį vedė direktorė Vida Burbulienė, jai talkino mokiniai Milda Augaitė ir Martynas Augas.

Plėtojant atviro bendravimo, bendradarbiavimo kultūrą ir kultūrinius mainus, mokykla inicijavo ir vykdė projektus, bendradarbiavo įgyvendinant projektus su kitomis ugdymo įstaigomis, socialiniais partneriais:

* Vasario‒kovo mėn. Kėdainių dailės mokyklos mokytoja Inga Čičinskė dalyvavo projekte ,,Trijų kartų bendrystė – kelias į gražesnę Lietuvos ateitį“, skirtame Lietuvos šimtmečiui. Projekto organizatoriai – Josvainių socialinis ir ugdymo centras. Projekto tikslas – per menines veiklas skatinti trijų kartų: senelių, ugdytinių, ugdytinių tėvų ir darbuotojų bendravimą ir bendradarbiavimą, pagrįstą teigiamų emocijų, tolerancijos, pakantumo ir vertybinių santykių kūrimu. Projekto dalyviai dekoravo inkilus, pynė juostas, tapė ant drobės ,,Mokausi tave mylėti žeme“, surengė kūrybinių darbų parodą;
* Balandžio‒lapkričio mėn. mokyklos mokiniai ir mokytojai dalyvavo Kėdainių rajono neformaliojo ugdymo asociacijos organizuotame projekte ,,Bendrystės kodas KSMD“. Projekto tikslas – stiprinti neformaliojo ugdymo asociacijos narių, rajono neformaliojo švietimo įstaigų tarpusavio bendradarbiavimą, komunikaciją ir veiklos efektyvumą. Birželio 6 d. Kėdainių sporto centras organizavo ,,Mažąsias olimpines žaidynes“, kurios buvo skirtos vasaros žaidynėms Tokijuje 2020 m. rugsėjo 26 d. Kėdainių kalbų mokykla organizavo renginį, skirtą Europos kalbų dienai (,,Kalbų traukinys“ ir ,,Surask lobį“). Spalio 1 d. minint tarptautinę muzikos dieną, Kėdainių muzikos mokykla subūrė visų neformaliojo ugdymo mokyklų mokinių komandas į renginį ,,Ritmas jungia mus“. Lapkričio 20 d. Kėdainių dailės mokykloje vyko kūrybinės dirbtuvės ,,Atspaudų įvairovė“ (atspaudai molyje, ant audinio , grafikos atspaudai ant popieriaus, tapybiniai atspaudai). Projekto veiklose dalyvavo 60 mokinių, 10 mokytojų. Gruodžio 6 d. projekto organizatoriai ir dalyviai turėjo edukacinę išvyką į Rygą ;
* Rugpjūčio 19‒23 d. vykdėme Kėdainių rajono savivaldybės finansuotą (1100 Eur) Vaikų vasaros poilsio ir užimtumo programos projektą ,,Vasaros kūrybinės dirbtuvės“. Programos tikslas – praturtinti mokinių vasaros atostogas aktyvia edukacine-kūrybine veikla, siekiant supažindinti su animacijos ir vaizdo menu. Programos dalyviai susipažino (informacijos apimtis ir turinys pritaikytas dalyvių amžiui) su animacijos ir vaizdo menu, jo istorija, kūrimo galimybėmis bei animacijos technologijomis: tradicine, sustabdyto kadro, kompiuterine ir kitomis animacijos technologijomis (verčiama knyga). Vyko edukacinės dirbtuvės „Animacinio filmo paslaptys“. Edukacinio užsiėmimo metu programos dalyviai trumpai susipažino su animacinių filmų atsiradimo istorija, personažų judesio, filmo dekoracijų kūrimo paslaptimis. Vaikai galėjo pavartyti ir pamatyti tikras animacinių filmų scenas, fonus, piešinius. Po to mokiniai atliko kūrybines užduotis, o panaudojus praksinoskopą, stebėjo, kaip sukuriamas judesys. Iš šių vaikų nupieštų animacinių scenų sukurtas animacinis filmas ir sumontuotas garso takelis. Mokiniams išsamiai buvo pristatyta Lietuvos animacinių filmų kūrėjų ir režisierių Jūratės Leikaitės ir Valento Aškinio kūryba, vyko animacinių filmų ,,Paparčio žiedas“, ,,Užgavėnės“, ,,Margučių rytas“ peržiūra. Kėdainių rajono savivaldybės Mikalojaus Daukšos viešosios bibliotekos Vaikų ir jaunimo skyriuje aplankėme Išmaniąją palėpę ir Bendravimo terasą, kur programos dalyviai atliko kūrybines užduotis Kėdainių senamiesčio fone. Programos dalyviai išbandė sustabdyto kadro animacijos technologijos kūrybinį procesą. Atliko kūrybines užduotis iš plastilininės ir siluetinės animacijos. Jų sukurti darbai nufotografuoti ir iš jų sumontuoti trumpi animaciniai filmukai. Suorganizuota išvyka į vaikų žaidimų kiemą ,,Pepės vilaitė“ Jonavos raj. Programos dalyviai susipažino su žymios švedų rašytojos Astridos Lingrend knygos ir animacinio filmo ,,Pepė Ilgakojinė“ personažo Pepės vilaite, jos kieme auginamais gyvūnais, žaidė kiemo žaidimus, dekoravo animacinių filmų personažais akmenėlius ir statulėles, kūrė atspaudus, naudodami daržoves ir vaisius bei smagiai pasivėžino pirato Rato mašinėle. Išvyka į Bakainių piliakalnį (Kėdainių raj.) nebuvo planuota, tačiau tai buvo puikus sprendimas pakeisti kūrybinę erdvę. Nuostabioje istorinėje vietoje programos dalyviai sukūrė taumatropus – tai ,,stebuklingas suktukas“ iš kartono plokštelės, kurios abiejuose pusėse skirtingi piešinukai, o ją greitai sukant, sukuriama iliuzija. Programos dalyviai pasigamino autorines knygas panaudodami technologiją ,,Verčiama knyga“ (*Flip book*), kuri susideda iš kiekviename puslapyje pateiktų šiek tiek besiskiriančių piešinių, kuriuos, greitai verčiant puslapius, sukuriama veiksmo iliuzija. Mokiniai sukūrė kūrybinius darbus panaudojant įvairias dailės priemones, išbandė skirtingus dailės raiškos būdus. Dalyviai galėjo nepriklausomai eksperimentuoti, kūrybiškai integruoti žinias ir įgūdžius. Projektas tenkino pažinimo, bendravimo poreikius. Dailės mokyklos mokiniai ir nesimokantys šioje mokykloje mokėsi bendrauti ir dirbti komandoje. Vaikams iš Kėdainių pagalbos šeimai centro padėjo pritapti, bendrauti ir kurti didesnę meninę patirtį turintys dailės mokyklos mokiniai. Programos metu sukurti darbai ir eiga pristatyti programos dalyvių tėveliams ir Kėdainių visuomenei 2019 m. rugpjūčio 23 d. Pristatymas prasidėjo akcija, skirta Baltijos kelio 30-čio paminėjimui. Į renginį atvyko Kėdainių r. savivaldybės administracijos atstovai – mero pavaduotojas Paulius Aukštikalnis ir administracijos direktoriaus pavaduotoja Danutė Mykolaitienė. Surengta programos dalyvių sukurtų darbų paroda, pademonstruoti sukurti animaciniai filmukai. Už kūrybiškumą ir dalyvavimą programoje mokiniai buvo apdovanoti Programos dalyvio diplomais. 2019 m. rugsėjo 2 d. įgyvendinta programa ,,Vasaros kūrybinės dirbtuvės“ buvo pristatyta Mokslo ir žinių dienos dalyviams ir svečiams. Fotografijų paroda apie programą buvo eksponuojama mokyklos edukacinėse erdvėse 2019 m. rugsėjo mėnesį. Programoje dalyvavo 25 vaikai, iš jų – 3 iš Kėdainių pagalbos šeimai centro. Programos vadovė Jovita Buinevičienė;

Rugpjūčio 19‒23 d. mėn. vyko projektas „Lietuvos-Lenkijos istorija iš trijų miestų perspektyvos“ – tai penkių dienų trukmės jaunimo ir suaugusiųjų kūrybinių dirbtuvės. Organizatorius - Pagėgių savivaldybės administracija, partneriai: Kėdainių krašto muziejus ir Punsko valsčius. Jaunimo ir suaugusiųjų kūrybinėse dirbtuvėse dalyvavo po 6 jaunimo ir po 6 suaugusius dalyvius iš Punsko, Kėdainių ir Pagėgių. Kėdainių dailės mokyklos mokiniai: Ema Pavilonytė, Saulė Palaitytė, Urtė Hofmanaitė, Meda Snarskytė, Aja Knezevičiūtė ir Martynas Augas. Kėdainių dailės mokyklos suaugusiųjų dailės mokinės: Dalia Vutencienė ir Vyda Šiaudykienė. Kėdainių grupei vadovavo dailės mokyklos direktorė Vida Burbulienė. Jaunimo ir suaugusiųjų kūrybinių dirbtuvių atidarymas vyko rugpjūčio 19 d. 12 val. kavinėje ,,Senasis Rambynas“, sveikinimo žodį tarė Pagėgių savivaldybės meras Vaidas Bendaravičius ir Pagėgių savivaldybės administracijos direktorė Jūratė Mažutienė. Projekto dalyviai keliavo po Mažosios Lietuvos kraštą. Visiems didelį įspūdį paliko turtinga ir įdomi Mažosios Lietuvos krašto istorija. Aplankė Rambyno kalną, Bitėnų/Užbičių evangelikų liuteronų kapines, M. Jankaus muziejų ir sodą, Ventės ragą, Dr. Hugo Šojaus dvarą Šilutėje, Bardinų pasienio užkardą. Projekto „Lietuvos-Lenkijos istorija iš trijų miestų perspektyvos“ dalyvių sukurtų darbų paroda eksponuota Pagėgiuose ir Punske, 2020 m. vasario mėn. bus eksponuota Kėdainių dailės mokykloje.

* Lapkričio 18–22 d. prisijungėme prie Suaugusiųjų švietimo savaitės ,,Mokymosi pasaulis laukia. Keliaukim!“ renginių ir pasiūlėme savo programą miesto ir rajono gyventojams. Lapkričio 21 d. mokyklos direktorė Vida Burbulienė pravedė paskaitą ,,Kelionė laiku“ – apie laidojimo tradicijos Indonezijoje ir Peru. Organizavome atviras tapybos, odos ir keramikos kūrybines dirbtuves (mokytojai Inga Čičinskė, Irina Dima, Mindaugas Mažalis);
* 2019 m. spalio‒gruodžio mėn. įgyvendinome Neformaliojo suaugusiųjų švietimo ir tęstinio mokymosi programą ,,Originalių papuošalų kūrybos dirbtuvės“, finansuotą Kėdainių rajono savivaldybės (500 Eur). Programos tikslas ‒ išlaisvinti dalyvių vaizduotę ir kūrybines galias mokant susikurti netradicinį, vienetinį originalų papuošalą-aksesuarą iš kasdieninių, paprastų medžiagų ir priemonių; sudaryti sąlygas suaugusiųjų socialinei įtraukčiai, asmeniniam tobulėjimui ir savarankiškai kūrybai. Dalyvavo 17 suaugusiųjų. Užsiėmimus vedė mokytoja Giedrė Nagreckienė. Programos dalyviai susipažino su papuošalų-aksesuarų paskirtimi, praktinio taikymo galimybėmis, įvaizdžio kūrimu. Pasigamino originalių papuošalų iš skirtingų medžiagų ir priemonių. Susipažino su emalės technikos pritaikymu papuošalų gamybai ir praktiškai išbandė šią techniką. Edukacinį užsiėmimą ,,Papuošalų gamyba emalės technika“ vedė juvelyrė Eglė Bacevičiūtė, VDA Kauno filialo dėstytoja. Suaugusiųjų sukurtų papuošalų parodos atidarymas, programos veiklos pristatymas vyko lapkričio 26 d. Kėdainių dailės mokyklos ,,Mini“ galerijoje. Programos vadovė Jovita Buinevičienė;

Tobulinome mokyklos bendruomenės narių ir visuomenės informavimą, teikėme įvairiapusę informaciją apie mokyklos veiklą ir ugdymo procesą mokinių tėvams. Pradinių klasių mokinių tėvai aktyviai dalyvavo peržiūrose, parodų atidarymuose. Pagrindinio ugdymo mokinių tėvus kvietėme į peržiūras ir I pusmečio darbų parodos atidarymą, kurio metu pristatėme visų mokinių pasiekimus. Labai gaila, bet mokinių pasiekimai tėvų nesudomino. Subūrėme aktyvių tėvelių ratelį, kuriuos įtraukėme į mokyklos tarybos veiklą, jie padėjo spręsti iškilusias problemas, organizuoti mokyklos jubiliejinius renginius.

Bendradarbiavome su žiniasklaida viešinant mokyklos renginius ir pasiekimus.

Mokyklos bendruomenei žinios apie dailės mokyklos veiklą skelbiamos mokyklos skelbimų lentoje, internetinėje svetainėje [www.daile.kedainiai.lm.lt](http://www.daile.kedainiai.lm.lt) ir socialinio tinklo facebook.com mokyklos paskyroje. Taip pat naudodami mokyklos internetinę svetainę ir facebook.com mokyklos paskyrą kvietėme susipažinti su mokinių sukurtais kūrybiniais darbais.

2019 m. rudenį mokykloje organizuotas mokyklos veiklos įsivertinimas ugdymo(si) aplinkos bei lyderystės ir vadybos srityse. Sudaryta mokyklos veiklos kokybės įsivertinimo darbo grupė, remiantis Neformaliojo švietimo ir jo teikėjų veiklos kokybės užtikrinimo metodika ir IQes online įsivertinimo sistemos klausimynu, parengė mokyklos veiklos kokybės įsivertinimo anketas mokiniams, mokinių tėvams ir mokytojams. Gauti rezultatai panaudoti rengiant Kėdainių dailės mokyklos 2020 metų veiklos planą.

2019 m. suplanuota išleisti knyga apie Kėdainių dailės mokyklą maketuojama.

Palaikėme ryšius su respublikos dailės mokyklomis. Balandžio 25 d. mokyklos kolektyvas vyko į Šiaulius. Aplankėme šio miesto Dailės mokyklą ir mokytojus. Apžiūrėjome Šiaulių universiteto Dailės galerijoje eksponuojamą Andriaus Seselsko skulptūros ir grafikos parodą "Sekantys baltieji". Aplankėme Chaimo Frenkelio vilą. Nuvykome į kryžių kalną ir pabuvojome Mažesniųjų brolių ordino Lietuvos Šv. Kazimiero provincijos vienuolyno koplyčioje.

Mokyklos veikloje pritaikėme kitų dailės mokyklų gerąją darbo patirtį, atnaujinome kultūrinio gyvenimo formas.

Vykdėme dailės meno sklaidą, teikėme meninę labdarą. Mokykla pateisino svarbaus rajono dailės meno sklaidos ir kultūros židinio vardą:

* Bendradarbiavome su Kėdainių pagalbos šeimai centru. Organizavome mūsų mokinių parodą, ugdėme jų mokinius, įtraukėme į Vasaros užimtumo projektą.
* Vasario 27 d. mokykloje vyko paskaita apie mokesčių sistemą, kurią vedė Kauno

apskrities VMI Kėdainiuose vyr. specialistė Elvyra Kisielienė. Pradinio ugdymo I c, II b, III a klasės mokiniai kūrė piešinius ,,Mokesčių kelionės" tema. Kovo 20 dieną mokinių piešinių paroda ,,Mokesčių kelionė“ surengta Kauno apskrities VMI Kėdainių padalinyje. Mokiniai ir jų mokytojai Inga Čičinskė, Giedrė Nagreckienė, Eligija Venclovienė buvo pakviesti į renginį: parodos pristatymą, žinių apie mokesčius refleksiją. Kauno AVMI Mokestinių prievolių departamento I sk. vadovė Irena Gasiūnienė ir vyr. specialistė Elvyri Kisielienė apdovanojo suvenyrais ir saldžiomis dovanėlėmis visus parodos dalyvius ir mokytojus.

* Gegužės 21, 28 d. mokykloje lankėsi lopšelio darželio „Pasaka“ mažieji dailininkai ir jų

auklėtojos. Juos mūsų mokytoja Giedrė supažindino su mokyklos pastato istorija, pristatė MINI galerijoje eksponuojamą parodą, vėliau mažieji lipdė iš molio.

* Gegužės 8 d. Daugiakultūriame centre vyko autorių Audronės Pečiulytės ir Arūno

Bėkštos knygos ,,Atrandu ir spalvinu Kėdainius" pristatymas. Mūsų mokyklos mokinės Luknė Matukaitė, Saulė Bardauskaitė, Emilija Buinevičiūtė ir Deimantė Kasperavaičiūtė renginio metu spalvino knygoje esančius Kėdainių miesto pastatus, vėliau pristatė savo darbus ir buvo apdovanotos šiomis knygomis – tai puiki galimybė pažinti savo miesto architektūrą ir istoriją.

* Spalio 16 d. mokykloje viešėjo Kėdainių r. Akademijos gimnazijos mokiniai su mokytoja Indre Masiliūniene. Direktoriaus pavaduotoja ugdymui Jovita Buinevičienė papasakojo mokyklos istoriją, parodė mokymo klases, pristatė dailės ugdymo(si) galimybes, mokyklos siūlomas programas;
* Lapkričio 4 d. mokykloje lankėsi svečiai iš Kėdainių lopšelio-darželio „Aviliukas” ir

Estijos Narvos vaikų darželio „Pongerjas”, kurie įgyvendina tarptautinį NORDPLIUS JUNIOR projektą „Learning Outside”/ „Mokomės lauke” ( už darželio sienų). Direktorė Vida Burbulienė pristatė Kėdainių dailės mokyklą.

* Lapkričio 22 d. dailės mokyklos direktorė Vida Burbulienė vedė edukacinį užsiėmimą

,,Mažojo princo“ dirbtuvės vaikų ir jaunimo centro ,,Laiptai į viltį“ vaikams.

Dailės mokykla atvira Kėdainių visuomenei ir miesto svečiams, kurie domisi dailės mokyklos pastato istorija ir mokykloje rengiamomis parodomis. Mokykloje nuolat lankosi Kėdainių, respublikos ir užsienio svečiai. Mokykla palaiko ilgalaikius partnerystės ryšius su įvairiomis institucijomis. Balandžio 12 d. Lietuvos dailės mokyklų vadovų asociacijos nariai susirinko Kėdainių Dailės mokykloje, organizavo direktorė Vida Burbulienė.

Didelis dėmesys buvo skiriamas patrauklaus mokyklos įvaizdžio formavimui, saugios, sveikos, atitinkančios higienos reikalavimus aplinkos, estetiško interjero kūrimui, ugdytinių fizinio ir psichologinio saugumo užtikrinimui, darbuotojų darbo sąlygų, mokinių ugdymosi sąlygų gerinimui. Mokyklos biblioteka papildyta metodine literatūra, dailininkų albumais. Atlikta mokyklos turto inventorizacija. Saugesnę aplinką užtikrinti padėjo mokyklos viduje ir išorėje įrengtos stebėjimo kameros.

Įstaigos veiklafinansuojama iš savivaldybės biudžeto, mokinio krepšelio, specialiųjų programų, rėmėjų lėšų.

**III SKYRIUS**

**MOKYKLOS VEIKLOS PRIORITETAI, TIKSLAI IR UŽDAVINIAI**

* Modernus ir kokybiškas ugdymas, kuriant poreikius atitinkančias edukacines aplinkas.
* Atvira, kūrybinga, nuolat besimokanti bendruomenė.
* Pagarba kiekvienam bendruomenės nariui.

**1. Plėtoti neformaliojo dailės ugdymo programas ir efektyvinti ugdymo procesą.**

1.1. Įgyvendinti mokinių poreikius ir gebėjimus atitinkantį ugdymo turinį.

1.2. Kryptingai tobulinti mokytojų kvalifikaciją ir gerosios darbo patirties sklaidą

**2. Puoselėti kūrybiškumą ir bendražmogiškas vertybes.**

2.1. Lavinti mokinių kūrybiškumą ir kompetencijas, ugdyti mokinių bendravimo kultūrą.

2.2. Kurti ir puoselėti mokyklos tradicijas.

2.3. Plėtoti atviro bendravimo, bendradarbiavimo kultūrą ir kultūrinius mainus.

**3. Kurti patrauklią mokyklos aplinką.**

3.1.Užtikrinti saugią ir sveiką mokinių ugdymo(si) aplinką.

3.2. Modernizuoti ugdymo(si) aplinką.

**IV SKYRIUS**

**VEIKLOS TURINYS**

**1 tikslas. Plėtoti neformaliojo dailės ugdymo programas ir efektyvinti ugdymo procesą.**

|  |  |  |  |  |
| --- | --- | --- | --- | --- |
| **Eil.**  **Nr.** | **Priemonės pavadinimas** | **Data** | **Vykdytojai** | **Laukiami rezultatai** |
| **1.1 uždavinys. Įgyvendinti mokinių poreikius ir gebėjimus atitinkantį ugdymo turinį.** | | | | |
| **1.1.1.** | Vykdyti dailės formalųjį švietimą papildančio pradinio ir pagrindinio ugdymo programas. | 2020 m. | Direktorius,  direktoriaus pavaduotojas ugdymui | Mokinių skaičius – 190. |
| **1.1.2.** | Vykdyti neformaliojo vaikų švietimo (dailės dalykai) ir ankstyvojo dailės ugdymo programas. | 2020 m. | Direktorius,  direktoriaus pavaduotojas ugdymui | Mokinių skaičius – 140. |
| **1.1.3.** | Vykdyti neformaliojo suaugusiųjų dailės ugdymo programą. | 2020 m. | Direktorius,  direktoriaus pavaduotojas ugdymui | Mokinių skaičius – 40. |
| **1.1.4.** | Organizuoti netradicines pamokas miesto, rajono ir respublikos parodų salėse, muziejų erdvėse. | 2020 m. | Direktoriaus  pavaduotoja ugdymui, mokytojai | Mokiniai pamokų metu susipažins su muziejų ir parodų ekspozicijomis, bus ugdoma meninė kultūra, skatinama teigiama mokymosi motyvacija. |
| **1.1.5.** | Organizuoti edukacines išvykas, kūrybines dienas, plenerus mokiniams. | 2020 m. | Direktoriaus  pavaduotoja ugdymui,  mokytojai | 2 edukacinės išvykos mokiniams.  Plenerų metu tobulinami dailės įgūdžiai, saviraiška, skatinama motyvacija, ugdoma bendravimo kultūra. |
| **1.2 uždavinys. Kryptingai tobulinti mokytojų kvalifikaciją ir gerosios darbo patirties sklaidą**. | | | | |
| 1.2.1. | Skatinti mokytojų individualią kūrybą ir sklaidą. | 2020 m. | Direktorius,  mokytojai | Mokytojai dalyvaus parodose, konkursuose, padidės mokytojų profesinis meistriškumas. |
| 1.2.2. | Sudaryti sąlygas mokytojams dalyvauti mokymo metodikos, dalyko seminaruose, kursuose, konferencijose. | 2020 m. | Direktorius,  mokytojai | 50 proc. mokytojų kartą per metus tobulins kvalifikaciją. Įgytos žinios pagerins ugdymo procesą, mokytojo profesines kompetencijas ir bendravimo kultūrą. |
| 1.2.3. | Dalyvauti rajono dailės olimpiadoje. | 2020 m. vasaris | Direktorius,  pavaduotojas ugdymui,  mokytojai | Paruošti 3 mokinius rajoniniam etapui. |
| 1.2.4. | Mokytojų darbo patirties sklaida per mokytojų tarybos posėdžius ir metodinės grupės susirinkimus. | 2020 m. | Direktorius,  pavaduotojas ugdymui,  mokytojai | Mokytojai mokosi iš kolegų gerosios patirties, gerėja ugdymo kokybė, skatinamas bendradarbiavimas. |

**2 tikslas**. **Puoselėti kūrybiškumą ir** **bendražmogiškas vertybes.**

|  |  |  |  |  |  |
| --- | --- | --- | --- | --- | --- |
| **2.1 uždavinys. Lavinti mokinių kūrybiškumą ir kompetencijas, ugdyti mokinių bendravimo kultūrą.** | | | | | |
| 2.1.1. | Inicijuoti ir vykdyti projektus. | | 2020 m. | Direktorius | Projektų pagalba sustiprės mokinių motyvacija mokytis Dailės mokykloje, susipažins su nauja projektine veikla. |
| 2.1.2. | Organizuoti vaikų vasaros poilsio užimtumą. | | 2020 m. birželis | Direktoriaus pavaduotojas ugdymui,  mokytojai | Dalyvaus 10 proc. pradinio ugdymo mokinių. |
| 2.1.3. | Skatinti mokinius dalyvauti respublikiniuose ir tarptautiniuose konkursuose. | | 2020 m. | Direktoriaus pavaduotojas ugdymui,  mokytojai | 20 % mokinių dalyvaus konkursuose. |
| 2.1.4. | Apdovanoti mokinius už puikius ugdymo ir veiklos pasiekimus mokyklos padėkos raštais. | | 2020 m. birželio 1 d. | Direktorius | Didinama mokinių motyvacija, pasididžiavimo pasiekimais ir mokykla jausmas. |
| 2.1.5. | Suburti mokinius kolektyviniam kūrybiniam procesui puošiant mokyklą Kalėdoms. | | 2020 m.  gruodis | Direktoriaus pavaduotojas ugdymui,  mokytojai | Papuošta mokykla Kalėdoms. Ugdomas mokinių kūrybiškumas, bendravimo kultūra, darbo grupėje įgūdžiai. |
| 2.1.6. | Skatinti mokinius ir mokytojus naudotis mokyklos biblioteka. | | 2020 m. | Direktoriaus pavaduotojas ugdymui,  mokytojai | Edukacinių erdvių naudojimas ugdymo procese. |
| **2.2 uždavinys. Kurti ir puoselėti mokyklos tradicijas.** | | | | | |
| 2.2.1. | Rengti renginius, kurie skatina pilietiškumą, draugiškumą, toleranciją (Priedas Nr.1). | | 2020 m. | Mokyklos vadovai, mokytojai,  Aktyvių tėvelių ratelis | Nenutrūkstantis tradicijų perimamumas, bendruomenės sutelkimas. |
| 2.2.2. | Rengti parodas ,,Mini“ galerijoje (Priedas Nr.1), mieste, rajone, respublikoje. | | 2020 m. | Mokyklos vadovai, mokytojai | Bus sutelkta bendruomenė bendram tikslui, supažindinama su įvairiomis dailės rūšimis, technikomis.  Puoselėjamos mokyklos tradicijos. |
| 2.2.3. | Išleisti knygą apie Kėdainių dailės mokyklą. | | 2020 m. | Direktorius | Informacijos sklaida apie mokyklos veiklą, mokinių kūrybą. |
| 2.2.4. | Pildyti mokyklos metraštį. | | 2020 m. | Direktorius, interneto svetainės dizaineris | Renkama istorija apie mokyklos veiklą. |
| 2.2.5. | | Skleisti informaciją naudojant mokyklos internetinę svetainę ir socialinio tinklo facebook.com profilį. | 2020 m. | Interneto svetainės dizaineris | Užtikrinamas operatyvus informacijos perteikimas, viešinama mokyklos veikla ir pasiekimai. |
| **2.3 uždavinys. Plėtoti atviro bendravimo, bendradarbiavimo kultūrą ir kultūrinius mainus.** | | | | | |
| 2.3.1. | | Teikti įvairiapusę informaciją apie mokyklos veiklą ir ugdymo procesą mokinių tėvams. | 2020 m. | Mokyklos vadovai, mokytojai | Artimiau bendraujant su tėvais, bus galima atrasti optimaliausius būdus problemoms spręsti, mokykla kokybiškiau atliks savo misiją. |
| 2.3.2. | | Vykdyti dailės meno sklaidą, teikti meninę labdarą (parodos, konsultacijos, dovanos, paslaugos ir kt). | 2020 m. | Mokyklos vadovai, mokytojai | Mokykla pateisins svarbaus rajono dailės meno sklaidos ir kultūros židinio vardą. |
| 2.3.3. | | Bendradarbiauti su žiniasklaida viešinant mokyklos renginius ir pasiekimus. | 2020 m. | Mokyklos  vadovai | Mokyklos veikla bus viešinama, reklamuojamas švietimo įstaigos vardas. Pavyks pritraukti daugiau vaikų, jaunimo, suaugusiųjų. |
| 2.3.4. | | Plėtoti ryšius su respublikos dailės mokyklomis. | 2020 m. | Direktorius | Mokyklos veikloje bus pritaikyta kitų meno ir dailės ugdymo įstaigų geroji darbo patirtis, bus atnaujintos kultūrinio gyvenimo formos. |
| 2.3.5. | | Skatinti tėvų dalyvavimą mokyklos veiklose: susirinkimai, parodų atidarymai, internetinės grupės, edukaciniai užsiėmimai, individualūs susitikimai. | 2020 m. | Mokyklos vadovai,  mokytojai,  aktyvių tėvelių ratelis | Tėvai susipažintų su mokyklos veikla, teiktų pasiūlymus, pagalbą, stiprėtų mokyklos bendruomeniškumas. |
| 2.3.6. | | Efektyvinti bendradarbiavimą su įvairiomis ugdymo institucijomis rajone ir respublikoje bei socialiniais partneriais. | 2020 m. | Mokyklos vadovai, mokytojai | Kartu su Kėdainių neformaliojo ugdymo mokyklomis organizuoti renginį Kėdainių visuomenei.  Vykdyti projektus su socialiniais partneriais. |

**3 tikslas. Kurti patrauklią mokyklos aplinką**

|  |  |  |  |  |  |
| --- | --- | --- | --- | --- | --- |
| **3.1 uždavinys. Užtikrinti saugią ir sveiką mokinių ugdymo(si) aplinką**. | | | | | |
| 3.1.1. | Užtikrinti higienos normas atitinkančias sąlygas. | 2020 m. | Direktoriaus pavaduotojas ūkio reikalams. | | Mokykla aprūpinta visomis būtinomis, sertifikuotomis, saugos ir patalpų priežiūros priemonėmis.  Šildymo sezono metu patalpose bus ne žemesnė kaip +18º temperatūra, apšvietimas atitiks higienos normų reikalavimus. |
| 3.1.2. | Išlaikyti administraciją ir aptarnaujantį personalą. | 2020 m. | Direktorius,  vyr. buhalteris | Aptarnaujančio personalo ir administracijos etatų skaičius – 7,25. | |
| 3.1.3. | Atlikti mokyklos turto inventorizaciją, vykdyti viešuosius pirkimus. | 2020 m. | Direktorius,  pavaduotojas ūkio reikalams | Inventorizuotas mokyklos turtas, sutvarkyta turto apskaita, pirkimai per CVPP. | |
| **3.2 uždavinys. Modernizuoti ugdymo aplinką.** | | | | | |
| 3.2.1. | Atnaujinti klasių, kabinetų ir edukacines aplinkas, ugdymo priemones. | 2020 m. | Direktorius,  pavaduotojas ūkio reikalams |  | |
| 3.2.2. | Papildyti biblioteką metodine literatūra, dailininkų albumais. | 2020 m. | Direktorius,  pavaduotojas ūkio reikalams | Atnaujintas bibliotekos fondas. | |

**V SKYRIUS**

**ĮGYVENDINTOS PROGRAMOS ĮVERTINIMAS**

* Tikslų įgyvendinimo įsivertinimas vyks mokytojų tarybos, administraciniuose, metodinės grupės posėdžiuose.
* Dailės mokyklos veikla į(si)vertinama pagal praėjusių metų uždavinius.
* Veiklos ataskaitos pateikiamos mokyklos bendruomenei.
* Už mokyklos veiklos programos įgyvendinimą atsakingas mokyklos direktorius.

PRITARTA

Dailės mokyklos tarybos 2020 m. sausio 30 d. protokoliniu nutarimu (protokolo Nr. 1)